10 โบรกฯจับตา ADVANC มองรับผลบวกประมูล 4G แนะซื้อเป้า 322 บ.
10 โบรกฯจับตา ADVANC มองรับผลบวกประมูล 4G พร้อมใจแนะซื้อ โดยบล.ทรีนิตี้ชูเป้าสูงสุด 322 บ.ขณะที่ ราคาหุ้น ณ เวลา 11.49 น.อยู่ที่ 245 บาท ปรับตัวลง 2.00 บาท หรือ 0.81% มูลค่าซื้อขาย 1.33 พันล้านบาท
4 ส.ค. 2558

ผู้สื่อข่าวรายงานว่า ราคาหุ้น บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ณ เวลา 11.49 น.อยู่ที่ 245 บาท ปรับตัวลง 2.00 บาท หรือ 0.81% มูลค่าซื้อขาย 1.33 พันล้านบาท
บล.อาร์เอชบี โอเอสเค (ประเทศไทย) แนะนำ “Buy” ราคาเป้าหมาย 270 บาท/หุ้น จากกำไรจากการดำเนินงานในรอบ ครึ่งปีแรก 58 เพิ่มขึ้น 10% จากช่วงเดียวกันของปีก่อนจากต้นทุนค่าธรรมเนียมสัมปทานที่ลดลง รายได้ data ที่แข็งแกร่งขึ้น และมาร์จิ้นจาก handset ที่ปรับตัวดีขึ้น แต่ต้นทุนค่าธรรมเนียมสัมปทานที่ลดลงได้รับแรงกดดันจากค่าเสื่อมราคาและวางเครือข่ายที่เพิ่มขึ้น ในขณะที่ผู้ใช้บริการ prepaid ที่ยังไม่ลงทะเบียนรวมเท่ากับ 5.8 ล้านเลขหมาย (ณ วันที่ 27 กรกฏาคม) โดยคาดว่า ADVNAC จะเป็นผู้ได้รับอานิสงส์หลักจากการประมูลคลื่นความถี่
บล.โกลเบล็ก แนะนำ “ซื้อ” ราคาเป้าหมาย 285 บาท/หุ้น จากกำไรสุทธิที่ครึ่งปีแรก 58 ทำได้ 52% จากประมาณการกำไรสุทธิปี 58 ที่ 38,087 ล้านบาท ทำให้คาดว่าบริษัทสามารถที่จะทำกำไรสุทธิไปถึงเป้ากำไรสุทธิที่คาดไว้ได้ โดยยังคงได้รับปัจจัยหนุนจากการที่ผู้ใช้บริการเปลี่ยนมาใช้บริการ 3G บนใบอนุญาต 2.1 GHz ที่ยังคงเป็นแรงผลักดันให้ต้นทุนค่าธรรมเนียมและส่วนแบ่งรายได้ลดลง 
รวมถึงรายได้การให้บริการข้อมูลที่เพิ่มขึ้น นอกจากนี้กลยุทธ์ Market-penetration ที่ยังใช้ได้ดีอยู่และการประมูลคลื่นความถี่ 4G ปลายปีเป็นปัจจัยหนุนเติบโตต่อเนื่องปี 59 เนื่องจากปัจจุบัน ADVANC เป็นผู้ให้บริการเพียงรายเดียวที่ไม่มีบริการ 4G
บล.ทิสโก้ แนะนำ “ซื้อ” ราคาเป้าหมาย 255 บาท/หุ้น คาดว่าผลประกอบการของ ADVANC จะเติบโตไดจำกัดจากการเร่งการย้ายเครือข่าย 900 MHz เป็น 1800 MHz โดยมองว่าประเด็นการประมูลคลื่นความถี่จะทำให้ราคาของ ADVANC มีปัจจัยหนุน
บล.ทรีนีตี้ แนะนำ “ซื้อ” ราคาเป้าหมาย 322 บาท/หุ้น มองว่า แม้บริษัทจะมีการปรับแผนในช่วงครึ่งหลังของปี แต่เรายังคงประมาณการกำไรสุทธิไว้ที่ 40,688 ล้านบาท โดยครึ่งปีแรก 58 บริษัทมีกำไรสุทธิแล้ว 19,745 ล้าน หรือคิดเป็น 49% ของประมาณการของเรา เรายังมองว่าบริษัทจะกลับมาเป็นผู้นำตลาดอีกครั้ง หลังจากประมูล 4G ได้สำเร็จ รวมถึงการร่วมมือกับ TOT น่าจะเป็น Synergy ที่ดี แนะนำซื้อที่ราคา 322 บาท จ่ายปันผล 6.50 บาทต่อหุ้น XD 11 ส.ค. นี้
บล.เคเคเทรด แนะนำ “Buy” ราคาเป้าหมาย 288.00 บาท/หุ้น ยังคงประมาณการกำไรปี 58 -59 ไว้ที่ 3.98 หมื่นล้านบาท เพิ่มขึ้น 11% จากช่วงเดียวกันของปีก่อนและ 5 หมื่นล้านบาท หรือเพิ่มขึ้น 26% จากช่วงเดียวกันของปีก่อน คาดกำไรปี 58 – 59 ยังโตเด่นกว่าคู่แข่ง รวมทั้งมีนโยบายจ่ายปันผลไม่ต่ำกว่า 100% ของกำไรสุทธิ และมีปัจจัยบวกจากคลี่น 4จี ที่ กสทช. จะจัดประมูลในเดือน พ.ย. 58 นี้ ซึ่งจากศักยภาพการเงินที่เข้มแข็ง ทำให้บริษัทมีโอกาสสูงที่จะชนะประมูล
บล.แอพเพิล เวลธ์ แนะนำ “BUY” ราคาเป้าหมาย 298 บาท/หุ้น ประเมิน ADVANC ได้รับประโยชน์สูงสุดจากการเกิดการประมูลคลื่นความถี่ 900MHz เนื่องจากหากบริษัทชนะการประมูลจะทำให้บริษัทสามารถโอนย้ายลูกค้า 2G ที่ตกค้างอยู่ในระบบสัมปทานไปสู่ระบบใบอนุญาตได้ทันที ซึ่งจะส่งผลให้บริษัทมีค่าธรรมเนียมและส่วนแบ่งรายได้ต่ำลง ฝ่ายวิจัยคงคำแนะนำ”ซื้อ”โดยมีราคาเป้าหมายเท่ากับ 298 บาท นอกจากนั้นบริษัทได้ประกาศจ่ายปันผลระหว่างกาลจำนวน 6.50บาท/หุ้น โดยจะขึ้น XD วันที่ 11/08/58
บล.ธนชาต แนะนำ “BUY” ราคาเป้าหมาย 275.00 บาท/หุ้น ประเมินการปรับลดเป้าอัตราการเติบโตรายได้ของบริษัทใกล้เคียงกับประมาณการล่าสุด แต่สมมติฐานอัตรากำไรของเราก็ยังคงสูงว่าตัวเลขใหม่ที่บริษัทให้ไว้เล็กน้อย ถึงอย่างไรก็ตามกำไรในครึ่งปีแรก 58 คิดเป็น 52% ของประมาณทั้งปี ดังนั้นจึงเห็นความเสี่ยงต่อตัวเลขของเราที่ค่อนข้างจำกัด ยังคงแนะนำ “ซื้อ”
 บล.เมย์แบงก์ กิมเอ็ง แนะนำ “ซื้อ” ราคาเป้าหมาย 290.00 บาท/หุ้น คงประมาณการกำไรสุทธิปีนี้เอาไว้ที่ 3.9 หมื่นล้านบาท เพิ่มขึ้น 8.5% จากปีก่อนพร้อมคาด ADVANC จะจ่ายปันผลอย่างน้อย 13.2 บาทต่อหุ้น คิดเป็นDividend Yield 5.3% โดยประมาณการยังไม่ได้รวมความสำเร็จจากการบุกเข้าไปสู่ตลาด fixed broadband และความสำเร็จของการตั้ง JV ร่วมกับ TOT (คาดรู้ผลภายใน 3Q58)
บล.กรุงศรี แนะนำ “ซื้อ” ราคาเป้าหมาย 298 บาท/หุ้น เชื่อว่า ADVANC จะได้ประโยชน์อย่างมากจากการประมูลใบอนุญาตใหม่ ซึ่งจะช่วยปลดล็อคประเด็นความกังวลของตลาดเรื่องคลื่นของบริษัทอาจจะไม่พอใช้ เนื่องจากคลื่น 900MHz ของบริษัท (ภายใต้สัมปทาน) จะหมดอายุในเดือนกันยายน เชื่อว่ากระแสข่าวบวกเกี่ยวกับการประมูลใบอนุญาตคลื่น 900/1800MHz จะเป็นปัจจัยที่ช่วยกระตุ้นราคาหุ้น ADVANC
บล.ซีไอเอ็มบี แนะนำซื้อ ADVANC โดยมีราคาเป้าหมาย 278 บาท โดยเมื่อวานนี้บริษัทประกาศผลการดำเนินงานไตรมาส 2/58 ออกมามีกำไร 9,848 ล้านบาท ดีกว่าที่ตลาดคาด 7.3% แต่ตรงกับที่คาดไว้ พร้อมกับประกาศจ่ายเงินปันผลระหว่างกาล 6.50 บาท อย่างไรก็ตามบริษัทได้ปรับเป้ากำไรจากการดำเนินงานในปีนี้ลง แต่เป็นไปตามที่คาด เชื่อว่า การประมูลคลื่นความถี่ 4G จะเป็นตัวช่วยแก้สถานการณ์ของ AIS ได้ โดยคาดบริษัทยังคงมีปัจจัยบวกจาก 1) การประมูล 4G และ2) การปรับลดค่าเช่าเสาสัญญาณจาก TOT